
«  Multum  adhuc  restat  operis,  multumque  restabit ; 
nec  ulli  nato  post  mille  secula  praecludetur  occasio  ali* 
quid  adhuc  adjiciendi.”: — Seneca. 

TENTAMEN 

DE 

SYSTEMATIS  NERTOSI 
PHYSIOLOGIA. 


AUCTORE  EDOARDO  CARBUTT. 


Quanquam  a  magnifico  opifice  rerum  ita 
formati  sumus,  ut  singularum  fabricae  nostra' 
partium  contemplatio  mirabili  earum  admira¬ 
tione  nos  afficiat,  inter  omnes  tamen  corpora 
nostra  componentes  prae  caeteris  long^  excel¬ 
lere  videtur  systema  nei^vosum^  sive  ejus  officia 
spectamus,  sive  rationem  quA,  perficiuntur 
scmtari  conamur.  Inde  enim  derivantur  sen¬ 
sus,  ideae,  animi  adfectus,  eaque  musculorum 
contractio  quA  omnes  fer^  corporis  functiones 

efficiuntur.  Eo  ministro  videmus,  audimus, 
sentimus,  cogitamus,  atque  loquimur,  ambu¬ 
lamus,  spiritum  trahimus  et  emittimus,  cibum 
potionemque  et  assumimus  et  concoquimus ; 
omnibus  denique  vitse  muneribus  fungimur. 

Sensum  a  systemate  nervoso  pendere  multa 
probe  docent.  Imprimis  autem,  ante  monere 
oportet  quam  h^c  proferimus,  hoc  ex  variis 
partibus  constare.  Hae  sunt  cerebrum,  cere¬ 
bellum,  medulla  oblongata^  quae  omnia  in  cal¬ 
varia  locantur,  medulla  spinam  occupans,  ac 
nervi  ex  his  oriundi,  qui  per  totum  corpus, 
cuticula,  unguibus,  pilisque,  quae  quidem 
nullam  habent  facultatem  sentiendi,  exceptis, 
inveniuntur. 

De  causis  quibusdam  sensus  satis  constat, 
easque  possumus  omnes  apud  nosmetipsos  ob¬ 
servare  ;  aliae  vero  systema  nervosum  cognos¬ 
cendo  solummodo  intelligantur.  Ultimae  ta¬ 
men  causae  nobis  adhuc  penitus  incognita' 
sunt,  et  in  recondito,  quomodocunque  eas. 

theoriarum  dubiaruiii,  ineptarum  etiam  ope, 
explicare  conemur,  fbrtass^  semper  mane¬ 
bunt. 

Omnes  sensus  nostri  actione  alicujus  rei  in 
partem  quri  cos  experimur  praeceduntur,  ea- 
que  actione  intermissi,  cessant.  Exemplo 
sunt  calor  ad  cutem,  ad  nares  rosa,  ad  lin¬ 
guam  sacchari  pauxillum,  applicata.  Haec 
organa  quidem  cuticuli  teguntur,  quam  supra 
diximus  nervis,  atque  facultate  rerum  exter¬ 
narum  impressiones  sentiendi  carere  :  sensum 
attamen  solummodb  obtundit,  illi  haud  ob¬ 
stat. 

E  sensibus  diversis  quos  vivum  corpus  ex¬ 
periatur,  quidam  in  texturis  peculiaribus,  alii 
fer^  in  omnibus  enascuntur.  Oculos  solos 
lux,  aures  sonus,  nares  odor,  afficiunt ;  ad 
majorem  partium  varietatem,  labia  scilicet, 
linguam,  palatum,  et  esetera,  ad  pharyngem 
usqu^,  gustus  pertinet ;  magis  diffunditur  tac¬ 
tus,  hoc  etiam  effusiiis,  calorem  atque  frigus. 

et  omnium  latissimfe  dolorem  percipiendi  po¬ 
testas. 

Hi  sensus,  scilicet  qui  luce,  sono,  odore,  et 
caeteris  oriuntur,  inter  se,  genere  imprimis,  dif¬ 
ferunt,  long^  enim  dissimiles  sunt  lucis  atque 
saporis,  soni  atque  odoris  sensus ;  deinde  spe¬ 
cie,  ita  ut  lucem  rubram,  flavam,  viridem,  &c. 
sonos  quos  musici  vocant  A,  B,  C,  &c.  odo¬ 
rem  gratum,  ingratumve  ;  saporem  amarum, 
dulcem,  acidum,  salsum ;  tactuque  asperita¬ 
tem,  Isevorem,  duritiem,  mollitiem,  percipia¬ 
mus:  doloris  quoque  sensus  multum  differ¬ 
unt,  et  sic  dolorem  acutum,  obtusum,  pun¬ 
gentem,  vel  urentem  sentiamus. 

Diversa  autem  sensuum  species  gradu  etiam 
variant,  ut  fortiores  vel  debiliores  sint :  vari¬ 
ant  porrb  pro  parte  organi  qum  afficitur  ;  haud 
enim  prorsus  iidem  sunt  ad  apicem,  atque  ad 
radicem  linguae,  ad  extremos  digitos,  atque 
ad  volam  manus. 

Auctores  multi  haud  mediocres  opinionem 

protulerunt  nos,  inter  sentiendum,  habere  po¬ 
testatem  unicum  solummodo  sensum  semel 
experiendi,  multis  eodem  tempore  sensuum 
causis  externis  nos  afficientibus,’  Hujus  rei 
ratio  valde  obscura,  minimeque  res  ipsa  mihi 
certa  videtur. 

Quanquam  mutationes,  quibus  diversi  exo¬ 
riuntur  sensus,  penitus  incognitae  sunt,  quae¬ 
dam  tamen  habemus  manifesta,  certa,  atque 
prob^  confirmata.  Imprimis  certum  est  nul¬ 
lam  corporis -partem  sentiendi  potestatem  ha¬ 
bere,  nisi  illaesa  sit  portio  cerebri,  nervo  eti¬ 
am  ad  eam  partem  eunte  incolumi.  Ademp¬ 
to  cerebro,  cessat  in  omni  corporis  parte  fa¬ 
cultas  sentiendi ;  nervo  deleto,  secato,  vel  li¬ 
gato,  cessat  eadem  facultas  in  omnibus  parti- 
bus  quibus  ille  suppeditatur.  Idem  de  ine- 


*  Vide  “  Elements  of  the  Pliilosophy  of  the  Humaii 
Mind,**  by  Dugald  Stewart,  vol- 1.  p.  128,  Ist  edition. 

dulla  spinae  verum  est,  nervisque  ex  e4  orif 
undis. 

Sensum,  secundo,  compertuni  est  ex  agen¬ 
tium  applicatione  ad  nervum  ipsum  alicujus 
partis,  summotis  texturis  vicinis,  oriri.  Ter¬ 
tio  manifestum  habemus  illum  tam  in  alia 
nervi  parte  quam  in  extremitate  posse  exch 
tari.  Artu  enim  amputato,  nervoque  membri 
mutilati  irritato,  aeger  sensum  semper  experi¬ 
tur,  quem  plerumqu^  ad  eam  membri  partern 
quas  summota  est,  refert.  rebus  factis, 

observationibusque,  nulla  theoricB  alicujus  ra¬ 
tione  habita,  nituntur. 

Quod  ad  ejus  sedem  atque  causas  attinet, 
ex  jam  dictis,  eum  a  mutationibus  quibus¬ 
dam,  in  systematis  7ierwsi  parte  aliqua  orien¬ 
tibus,  pendere  satis  constat ;  atque  de  hac  re 
du^  nobis  sese  offerunt  opiniones,  quarum 
suos  utraque  discipulos  habet.  Qui  priorem 
vindicant,  mutationes  a  quibus  pendet  sensus 
in  cerebro  oriri,  transituque  cujusdam  rei  in- 

cogiiitai'  ii  partis  sentientis  nerv  o  ad  cerebrum 
excitari,  putant  Alterius  fautores,  ex  muta¬ 
tionibus  (|uibusdam  in  nervo  ipso  ortis  sensum 
pendere,  atque  nervo  rem  ali([uam,  ex  cerebro 
provenientem,  quse  ut  habeat  potestatem  has 
mutationes  patiendi  necessaria  est,  suppedi¬ 
tari,  arbitrantur. 

Nulla  apparet  ratio  quamqbrem  harum 
utram  opinionum  praeferamus  ;  plan^  autem 
prmponenda  prima  erit,  si  cerebrum  sensus 
experiendi,  nulla  re  eorum  organis  admota, 
potestatem  habere  commonstrare  potuerimus. 
Qui  febribus  conflictant,  se  lucem  vel  sonos, 
cum  neque  lux,  neque  sonus  adsit,  percipere 
ssep^  existimant ;  sic  autem  rebus  se  habenti¬ 
bus,  hanc  lucis  vel  soni  perceptionem  ex  mu¬ 
tationibus  in  cerebro  ortis  pendere,  aLH|uum 
est  ut  puto  concludere. 

Opponi  quidem  potest  hos  sensus  in  nervo 
partis  quae  sit  proprium  talium  sensuum  orga- 

I 

non  ortos  esse.  Hi  sensus  autem,  aliquando 

fortasse  aegris  febre  conflictantibus,  nervo  pe^ 
nitus  deleto,  oriantur.  Si  probare  possemus, 
aliquem  lucis  sensum  habere,  deletis  penitus, 
quod  possibile  videtur,  nervis  visus,  lis  compo¬ 
sita  foret,  atque  cerebrum  sedem  esse  mutati¬ 
onum  a  quibus  pendet  sensus,  plan^  consta» 
ret.  Haec  verb  valde  obscura. 

Quamcimque  autem  de  horum  sensuum 
sede  sententiam  amplectimur,  de  modo  sem- 
per  quo  efficiantur  agendum  est.  Duo  videm 
tur  soli  esse  modi  quos  animo  comprehendere 
possumus,  nervis  scilicet  vibrantibus,  vel  per 
eos  fluidi  transitu.  Minimi  autem  prior  est 
horum  verisimilis ;  apti  enim  vibratu  nervi 
haud  formantur,  quoniam  flaccidi  sunt,  parti¬ 
busque  mollibus  implicati.  *  Secundum  vero. 


'  Doctrinam  tamen  vibrantium  ab  illust°.  NEUTON 
receptam,  D,  HARTLEY protulit,  atque  vindicavit;  eam 
quidem  explicatione  peculiari  munivit,  minus  absurdam 
fortasse,  multo  magis  obscuram  certe  reddente.  Vide  Ob- 
seryatiqns  on  Man,  vol.  I.  p.  11. 

nemp^  quomcxlo  fluidum  per  nervos  transiret, 
nos  liaud  intelligere  ingenui  confitendum. 
Satis  idonei  auctores  opinionem  quidem  protu¬ 
lerunt  quendam  liquorem  nervis  suppeditari ; 
atque  illum  liquorem,  incognitum,  vel  potius 
fictum,  fluidum  nervosum  nominaverunt.  Ta¬ 
men  dormitaverunt  cert^  boni  homines,  atque 
hunc  mirabilem  liquorem  somniarunt,  quem 
nunquam  vigilantes  ostendere,  vel  etiam  rati¬ 
onem  ejus  probabilem  reddere  potuerunt.  In 
re  physiologtcA  nihil  usitatius  quam  ea  fingere 

quae  haud  invenienda  sunt ;  prava  consuetu¬ 
do  quidem,  vera2que  scientiae  exitium.  Ali¬ 
quis  certfe  liquor,  ut  a  cerebro  ad  nervum,  vcl 
it  nervo  ad  cerebrum  transiret,  vi  a  tergo 
plane  egeret;  nulla  ver6  hujusmodi  vis,  vel 
in  cerebro,  vel  in  nervis  existit.  De  modo 
igitur  ignoratur. 

Cerebrum  quanquam  suprc\  asserui  ad  sen¬ 
tiendum  necessarium,  tamen  benfe  comperitur 
integritate  ejus  ad  eam  functionem  haud  aequ^ 

opus  esse.  Partes  enim  quae  maximi  viden¬ 
tur,  aliquando  summotae  vel  magiioper^  laes^ 
sunt  nulla  facultatis  sentiendi  injuria  subse¬ 
cuta.  Tot  tamque  magnas  cerebrum  partes, 
nullo  hujusmodi  damno,  perdidit,  ut  nihil  ad 
hanc  facultatem  in  quavis  corporis  parte,  prae¬ 
ter  nervi  ad  eam  euntis  cum  aliqua  cerebri 
portione  connexionem,  necessarium  habea¬ 
mus. 

Disputatum  est  an  integritas  totius  medul¬ 
lae  spinae  ad  sentiendum  in  iis  partibus  quae 
nervos  ex  illa  accipiunt  necessaria  sit ;  an  il¬ 
lius  tantum  lateris  quo  nervi  iis  partibus  sup¬ 
peditantes  exoriuntur.  Ex  observationibus, 
experimentisque  probabile  videtur,  illud  so¬ 
lummodo  medullae  spinae  latus,  unde  partes 
sentientes  suos  nervos  excipiunt,  integrum 
necesse. 

Sensum  in  utrovis  corporis  latere,  a  cere¬ 
bri  dimidii  alterius  injuriis,  plerumque  amitti 
constat ;  atque  hinc,  mutationes,  in  quolibet 

corporis  latere  sensum  incitantes,  in  adverso 
cerebri  latere  semper  oriri  a  nonnullis  cense¬ 
tur.  Minimis  ver6  probabilis  ha^c  opinio; 
atque  sibi  quidem  plan^  repugnat ;  injuriae 
enim  unius  cerebri  lateris,  non  solum  in  alte¬ 
ro,  sed  eodem  quoque  corporis  latere,  senti¬ 
endi  facultatem  delerent ;  quoniam  per  unum 
cerebri  latus  ad  alterum  intrandum,  nervos 
transire  opus  esset ;  atque  ita,  uno  cerebri  di¬ 
midio  dempto,  vel  admodum  laeso,  amborum 
corporis  laterum  nervorum  functiones  impe- 
direntiu*. 

Sensas  consideratione  in  praesens  dimissf\, 
nam  de  ejus  in  variis  hominibus,  atque  iisdem 
in  variis  temporibus,  et  pro  variis  causis,  di¬ 
versitatibus,  .posthac  erit  locus  dicendi,  jam 
ad  idearum  rationem  transeundum.  Cuique 
nos  sensuum  in  mente  existentium,  atque  ex 
agentibus  eo  tempore  ad  eorum  organa  haud 
applicatis,  orientium,  peq^etu^  conscios  esse, 
bene  cognitum.  Hi  autem  ideae  vocantur. 

Ita  sensus  habemus  et  ideas.  Status  vero 
systematis  quoad  haec  duo  genera,  gradu  so¬ 
lummodo  differt ;  debiliores  semper  enim 
ideae  sensibus  sunt  a  quibus  oriuntur.^ 

Ut  de  sensu,  sic  de  ideis,  inter  permultos 
convenit,  nos  unius  tantum  per  idem  tempo¬ 
ris  punctum  conscios  esse :  docent  praeterea 
iidem  auctores  ideam  sensumque  nunquam 
eodem  tempore  existere  ;  saltem  duo  genera 
hominem  nunquam  simul  contemplari.  Hoc 
autem  concesso,  omnem  conscientiam  nos¬ 
tram  e  sensibus  et  ideis  in  continua  serie  con¬ 
stare,  atque  eorum  perpetuam  commutatio* 
nem  semper  accidere,  liquebit. 

Quod  lingua  Gallica  vocatur,  unius 

idearum  seriei  continuationis,  exclusis  omni¬ 
bus  aliis,  nullaque  idearum  et  sensuum  com¬ 
mutatione  habita,  exemplum  est.  Nemo  de 


!  Vide  Hartley  on  Man,  chap.  I.  sect.  ii.  prop.  8. 

Archimede  non  audivit,'  qui,  Syracusis  direp¬ 
tis,  cogitationis  serie  tam  continui\  occupaba¬ 
tur,  ut  omnium  rerum  externamm  notitia  ei 
penitiis  sublata  esset. 

His  praemonitis,  nunc  idearum  causas  exci¬ 
tantes,  nam  de  intimis,  omnia  vald^  obscura, 
vel  prorsus  incognita,  tractemus.  Imprimis  igi¬ 
tur  observandum  est,  nostras  ideas  ^  voluntate 
nullo  modo  pendere  ;  ideam  revocare,  ut  mus¬ 
culum  ad  contractionem  ciemus,  solo  volun¬ 
tatis  conatu,  non  possumus."^  Sensu  aliquo, 
vel  alii  idei  praecedente,  semper  excitari  vi¬ 
dentur.  Nobis  man^  expergiscentibus,  series 
sensu  incipit,  hoc  incitantur  ideae,  atque  his 


*  Romanis  Syracusas  oppugnantibus,  Archimedes  in 
theorema  quoddam  maximi  intentus,  calamitatem  urbis 
haud  percepit,  donec  in  recessum  suum  hoste  irrumpente 
confossus  est,  cum  philosophus  nihil  questus  est  nisi  theo¬ 
rema  suum  interceptum  esse. 

*  Vide  ‘‘  Elements  of  the  Philosophy  of  the  Human 
Mind,”  vol.  I.  p.  289,  Ist  edition. 

aliae  ideae.  Ita  sensuum  atque  idearum  series 
pergit,  donec  denuo  obdormiscamus. 

De  modo  autem  quo  vel  ali^  ideae  vel  sen¬ 
sus  ideas  revocant,  notandum  est  eum  sem- 
per  vel  ab  aliqua  similitudine,  vel  a  connexu 
quodam  pristino  pendere.  Sic  cujuslibet 
mihi  noti  pictura,  personae  ejus  ideam  mihi 
suggerit ;  quam  aliquando  habitavi  civitatis 
commemoratio,  omnium  ejus  vicorum,  ami¬ 
corumque  meorum  eos  habitantium,  ideas  re¬ 
vocat  ;  quod  nunquam  antea  audivimus  car¬ 
minis  recitatio,  aliud  verbis  numerisve  ei  si¬ 
mile,  quod  ssep^  audiverimus,  nobis  in  men¬ 
tem  inducit.* 

Hac  mirabili  idearum  consecutione,  ab  ali¬ 
qua  similitudine,  vel  pristino  connexu,  omni¬ 
no  pendente,  nititur  ea  facultas  quse  vulgo 
memoria  vocatur.  Observatu  porro  dignum 


*  De  his  vide  Locke’s  Essay  on  th^  Human  Under- 
standing.” 

est,  quo  saepius  aliqua?  idearum  series  scsc  se¬ 
cutae  sint,  eo  faciliils  aliam  alia,  rebus  postu¬ 
lantibus,  revocabit.  Hoc  fundamento  certe 
maxima  ex  parte  pendet  potestas  memoriam 
promptiorem,  probioremque  reddendi ;  me¬ 
moria  enim  non  potestas,  mero  voluntatis  co¬ 
namine  ideas  revocandi  significatur,  facilitas 
verb,  quA,  similitudinis  vel  connexils  causA, 
sese  consequuntur. 

De  sede  autem  idearum,  et  mutationibus  A 
quibus  pendent,  soli\m  constat  eas,  relicto 
cerebro,  quicunqiie  nervi,  dummodo  salva  sit 
vita,  adempti  sint,  existere  posse ;  cerebro 
autem  adempto,  nervis  relictis,  non  posse. 
Cei  :  Erasmus  Darivin^  apud  Zoonomiarn 
suam,  *  solus  asseruit  integritatem  nervo¬ 
rum  omnium  quibus  sensus  quilibet  recip- 
untur,  ad  earum  ex  illis  orientium  idearum 
praesentiam  necessariam  esse.  Huic  opinioni 


*  Vide  “  Zoonomia,  or  tlie  Laws  of  Organic  Life,’’  sect. 
iii.  4-.  4.  vol.  I.  p,  27,  3d  edition. 

nullo  quidem  fundamento  nitenti  Doctor 
Thomjs  Brown  bene  objecit,  ‘  facultatem 
videndi  ex  torpore  nervorum  visus  Muto¬ 
nem  nostrum  prius  amisisse  quam  poema  su¬ 
um  nobilissimum,  quo  res  externm  tanta 


’  ‘‘  Can  we  tben  suppose,  that  Milton  described  the 
beauties  of  his  ideal  paradise  without  any  conceptioa  of 
what  he  described ;  or  that,  unconscious  of  any  loss,  he 
could  mourn,  with  so  niiich  apparent  feeling,  his  insensi- 
bility  of 

‘  Day,  or  the  sweet  approach  of  ev^n,  or  morn, 

Or  sight  of  vernal  bloom,  or  summer’s  rose, 

Or  flocks,  or  herds,  or  human  face  divine  V 

‘‘  Could  the  ^oXi^ocTKtov  of  Homer,  to  use  the  words 
of  Dr  Darwin — the  long  shadow  of  the  dying  javelin — 
have  been  elegantly  designed  ‘  to  give  us  an  idea  of  its  ve- 
iocity,  and  not  of  its  length,*  when  the  poet  himself  was  in- 
capable  of  the  idea  ?  We  might,  with  as  much  reason,  ex. 
pect,  that  the  rude  materials  of  a  building,  ignoranlly 
thrown  together,  should  rise  into  a  model  of  perfect  archi¬ 
tectare.  If  the  lively  descriptions  of  visual  objects,  which 
delight  and  astonish  us,  in  the  poems  of  Homer  and  Mil¬ 
ton,  have  been  produced  by  the  total  absence  of  ideas, 
who  will  not  abjure  the  useless  pomp  of  knowjedge  — 
Ohsermtions  on  the  Zoonomia  qf  Brasmus  Darmriy  M» 
by  Thomas  Brotun,  Esq.  p,  109. 

venustate,  tamqiie  accurati  describuntur, 
composuit ;  tainen  harum  rerum  ideas,  nerns 
visus  eodem  tempore  penitus  torpidis,  in  ejus 
mente  extitisse  necesse  est.  Habere  igitur 
iequum  videtur,  ideas  ab  affectionibus  vel  mu¬ 
tationibus  aliquibus  cerebri  oriri ;  harum  au¬ 
tem  natura 'prorshs  ignoratur. 

Prius  vero  notandum  est  quam  idearum  ar¬ 
gumentum  dimittimus,  totius  cerebri  integri- 

r  • 

tatem  ad  earum  praesentiam  haud  necessariam 

esse  ;  easdemque  partes  sine  idearum,  ac  sine 

sensus  interitu,  adimi  posse. 

Jam  ad  id  genus  sensuum  considerandum, 

qui  animi  adfectus  appellantur,  ventum  est. 

Omnes  sensum  quendam  suavem  nos  perva- 

dentem,  inter  pulchritudinem.conspiciendam, 

aliquando  experti  sumus.  Quis  tam  durus  ut 

» 

ne  quidem  ad  moeroris  contemplationem  sen¬ 
sus  (piidam  peculiaris  misericordiae  ei  adfue¬ 
rit?  Qui  denique  gaudium  ad  amici  dilecti 

R 

occursum,  exsultantiamve  nunquam  sensit,  re 
aliqua  magnoperfe  laudabili  peracta  ?  Hi,  om- 
nesque  iis  similes  sensus,  animi  adfectus  no- 
minantur :  inter  se  autem,  prout  ex  variis 
causis  excitantibus  adortae  sint,  differunt. 

Causae  eorum  remotae  haud  eaedem  sunt  ac 
sensus  simplicis.  Aliquae  agentia  eorum  or¬ 
ganis  applicata,  veluti,  ut  jam  dictum,  sac¬ 
chari  pauxillum  linguae,  rosa  naribus,  sensu¬ 
um  simplicium  causae  excitantes  sunt ;  at  ho¬ 
rum  adfectuum  causae  sunt  quaedam  vel  sen¬ 
suum,  vel  idearum  series,  rebus  externis,  vel 
aliis  ideis,  excitatae. 

Nihil  profecto  adhuc  compertum  habemus 
de  eorum  in  systemate  nervoso  sede  5  quamvis 
satis  apparent  vel  a  cerebro  vel  nervis  pen¬ 
dere.  Eos  incipientes  ad  aliquam  apud  prae¬ 
cordia  partem  internam,  plerumqufe  vage  re¬ 
ferimus  ;  unde  forsitan  notio  apud  vulgus,  cor 
esse  omnium  animi  adfectuum  sedem.  Pro¬ 
babile  est  mutationem  nonnullam  in  nervo 


illius  partis  ad  quam  cos  referimus,  elfici ;  ve¬ 
risimilius  hoc  videtur  ex  effectu,  pressuiil  in 
quam  partem  eos  experimur,  inducto  ;  atque 
etiam  ex  illo  qiiorundam  hujus  generis  adfec- 
tuum  in  cutem  effectu,  unde  quod  vulgo  cutis 
anserina  vocatur,  oritur. 

Hinc  jam  patet  has  affectiones  mutationi¬ 
bus  manifestis  semper  comitari.  Hoc  autem 
concesso,  quaerendum  est.  Quomodo  hic  sys 
tematis  nervosi  status  peculiaris,  adfectus  ani¬ 
mi  dictus,  illas  mutationes  in  qiu\vis  parte 
efficiat ;  atque  quamobrem  quidam  sensus  et 
ideae  eas  semper  inducant,  cum  ex  aliis  nun¬ 
quam  oriantur.  De  his  omnibus  vero  penitus 
ignoratur  ;  tantummodo  repertum  est  eas,  ab 
iisdem  ac  sensus  simplices  et  ideae,  systematis 
ftervosi  legibus  pendere  ;  nervorumque  in  qui¬ 
bus  existimt,  et  cerebri,  vel  ejus  saltem  non¬ 
nullius  partis,  integritatem,  atque  connexio¬ 
nem  cerebri  cum  nervis  semper  exigere. 

Superest  alia  etiam  humani  corporis  functio 

generalis,  quae  systematis  nervosi  ope  perfici» 
tur,  et  cujus  ratio  jam  reddenda,  contractio 
scilicet  musculorum,  qua  ministra,  pleraque 
maximi  momenti  munera  corporis  humani  ef¬ 
ficiuntur.  Non  nisi  functionis,  de  qu4  nunc 
agitur,  ope  concoquimus,  spiritum  ducimus, 
sanguis  movetur,  loquela,  ambulatioque"  fit, 
cum  variis  artuum  motibus  vix  enumerandis. 

Hoc  officio,  nimirum  contractione  muscu¬ 
lorum,  systema  nervosum  fungi  multa  loquun¬ 
tur.  Primo,  musculi  omnes  plurimos  nervos 
accipiunt,  ut,  summotis  integumentis,  videre 
licet.  .  Haud  dubium  quidem  quin  alii  horum 
sensui  inserviant ;  nam  sentiendi,  quamvis  do¬ 
lorem  solum,  facultatem  possident ;  alii  tamen 
contractioni  sine  dubio  inserviunt. 

Omnes  rationes  musculorum  contractiones 
ciendi,  id  est,  omnes  stimuli,  ut  vocantur,  in 
duo  genera  dividi  possunt,  eos  scilicet  in  mus¬ 
culos  ipsos,  atque  eos  per  nervos  in  musculos 
agentes.  Prioris  generis  sunt  omnes  stimuli 

mechanici  vel  chymici-,  qui  ad  fibram  ipsam 
musculosam  applicati,  in  ei\  contractionem 
cient.  Qui  secundi  generis  sunt,  dividantur 
in  eos  per  nervos  ipsos,  per  medullam  spina', 
vel  per  cerebrum  agentes.  Exemplum  stimuli 
per  nervum  solum  agentis  nobis  erit,  si,  crure 
amputato,  ad  nervum  poplitis  stimulos  mecha¬ 
nicos  applicemus  5  nam  illico  in  musculis  cru¬ 
ris  quibus  ille  suppeditatur,  contractiones  ef¬ 
ficientur.  Idem  verum  est  de  omnibus  hu¬ 
mani  corporis  musculis  voluntariis  dictis,  id 
est,  qui  voluntati  parent,  sed  de  iis  qui  volun¬ 
tatis  imperio  haud  subjiciuntur,  minus  certum. 
Hic  efiectus  in  inferius  semper  diffunditur, 
nunquam  nervomm  originem  versus,  aUjue 
cum  plurimi  nervi  eidem  musculo  suppeditent, 
unius  irritatio  totius  musculi  contractionem 
excitat.  Effectus  similes,  stimulis  medullam 
spinas  afficientibus,  oriuntur,  atque  hi  pariter 
in  inferius  semper  feruntur.  Cerebro  pnete- 
rea  ab  agentibus  mechanicis  vel  chy micis  irri- 

tato,  musculorum  omnium  similes  contrac^ 
tiones  efficiuntur.  Si  vero,  rebus  sic  se  haben¬ 
tibus,  medulla  spinae  secetur,  effectus  irrita¬ 
tionis  in  eos  solos  inducitur  musculos,  qui 
nervos  accipiunt,  vel  a  cerebro  directi,  vel 
ea  medullae  spinae  parte  qu^  est  supra  divi¬ 
sionem,  et  sic  cum  cerebro  conjuncta.  Ob¬ 
servandum  est  voluntatem  stimulum  esse  in 
musculos  ope  nervorum  agentem,  nam  diviso 
aliquo  nervo,  voluntas  nullam  habet  vim  in 
eos  musculos  quibus  ille,  infra  divisionem  dis¬ 
tribuitur. 

Res  nonnullae  partibus  quibusdam  corporis 
adhibitae,  partibus  omninb  diversis  aliquando 
pro  stimulo  sunt.  Ita,  pulvere  aliquo  irritante 
in  nares  immisso,  musculorum  respirationis 
actiones  excitantur,  quibus  aer  vehementer 
per  nasum  emittitur,  ut  materiam  irritantem 
expellat.  Quarundam  materiarum  in  ventri¬ 
culum  actione,  ejus  fibrarum  musculosarum 
contractio  efficitur,  et  eodem  tempore  mus- 

culi  omninA  diversi,  abdominis  nempfe,  ad 
contractionem  cientur,  ut  res  nociva?  vomi¬ 
tione  rejiciantur.  • 

Seriebus  peculiaribus  sensuum  vel  idearum 
contractiones  in  quosdam  musculos  inducun¬ 
tur  ;  it^,  moeror  gravis  musculorum  thoracis 
actionem  excitat,  qua  singultus  vel  suspira¬ 
tiones  fiunt.  Cum  risus  commovetur,  musculi 
thoracis  atque  abdominis  ad  actionem  quibus¬ 
dam  sensuum  vel  idearum  seriebus  cientur. 
In  his  et  in  illis  exemplis  autem,  nervorum 
oper4  effectum  propagari  necesse  est ;  nervis 
enim  iis  muscqlis  suppeditantibus  secatis,  li¬ 
gatis,  vel  compressis,  nulla  hujusmodi  con¬ 
tractio  incitatur. 

Rerum  in  musculos  nudos  agentium,  con¬ 
tractionemque  efficientium,  sine  nervorum 
ope  effectum  induci  forsitan  putaremus ;  fibris 
vero  musculosis  .accurati  inspectis,  nervos  in 
iis  semper  inveniemus.  Fibris  quidem  ad  ul¬ 
timum  dissectis,  aliquae  perexiguae  in  conspec- 

tum  venient,  qum,  quantum  oculi  ipsius  vel 
microscopii  ope  videre  liceat,  nullos  nervos 
ostendunt.  Percontari  igitur  potes,  an  in  his 
fibris  contractio  sine  nervorum  ope  inducatur, 
an  nervos  habeant  tam  exiguos  ut  oos  perspi¬ 
cere  non  possimus.  De  hac  re,  inter  cele¬ 
berrimum  Halleu,^  atque  nostrum  eruditissi¬ 
mum  Doctorem  IVhytt,^  ^  olim  disceptatum 
est.  Ille  contractiones  in  fibris  musculosis 
excitari  posse,  rebus  ad  eas  applicatis,  sine 
nervorum  intercessione  affirmavit ;  hic  alte¬ 
ram  opinionem  vindicavit ;  et  adhuc  sub  ju¬ 
dice  lis  est. 

.  4  ' 

Probabilius  tamen  videtur  nervos  in  omni¬ 
bus  exemplis  necessarios  esse,  atque  huic 
opinioni  inspectatio  anatomica  fibrarum  mul¬ 
tum  favet ;  ramulos  enim  nervorum  videre 


*  Vide  Acta  Gottirigens.”  vol.  II.  p.  134 — 136. 

*  Vide  “  Physiological  Essays,  by  Robert  Whytt/’  M.D. 
&c.  &c.  Professor  of  Medicine  in  the  University  of  Edin- 
burgli,  p.  148,  et  seq. 

possumus,  gradatim  decrescentes,  donec  tam 
exigui ‘evadant,  ut  nostris  videndi  facultatibus 
haud  percipiantur.  Irritatio  pra'tere^  unius 
nervi,  fibras  musculorum  quos  adeat  ad  con- 
tractionem  nullas  non  ciet ;  atque  hinc  patet, 
nervi  ramulos  ad  eas  omnes  suppeditari.  Con¬ 
stat  insuper  acum  tenuissimam  musculi  fibram 
minutissimam  haud  posse  intrare  sine  nervi 
laesione,  quod  ex  dolore  insigni  colligimus. 
Hmc  igitur  maxime  suadent  nullam  musculi 
partem  nervis  carere,  nullamque  musculi  con¬ 
tractionem  sine  nervorum  auxilio  pei^fici,  il¬ 
lam  v  ero  semper  de  hoc  pendere. 

Mutationes  vel  systematis  aey^vosi^  vel  fibra¬ 
rum  musculosarum,  quibus  contractiones  effi¬ 
ciuntur,  nobis  omnino  incognitae  sunt.  Plu¬ 
rimae  quidem  theori^^  vanae  autem  omnes, 
prorsus  ineptae  etiam,  variis  auctoribus  prola- 
tae  sunt ;  quas  examinare,  vel  redarguere, 
haud  operae  pretium  foret.  Contractiones  in 

4 

fibras  musculosas,  stimulis  quibusdam  ad  eas 


XXVI 


vel  earum  nervum  admotis,  induci  scimus ; 
quomodo  autem  efficiuntur  omnino  ignora¬ 
mus.  Et  profecto  longe  praestat  ignorantiam 
nostram  haud  ignominiosam  ingenue  confite¬ 
ri,  quam  de  re  tam  recondita,  inanibus  com¬ 
mentis  nosmet  irretire.  In  hac  ut  in  multis 
aliis  rebus,  terminum  nostris  investigationibus 
natura  imposuit,  ultra  quem  progredi  haud 
conceditur.  Satis  sit  igitur,  sapientiam  ac 
potentiam  mirabiles  nostri  creatoris  venerari, 
atque  illi  permittere  quae  impenetrabili  vela¬ 
mine  operiuntur. 

In  corpore  sano,  valido,  atque  omnino  ben^ 
se  habente,  singuli  fibrarum  musculosarum 
fasciculi  suos  sibi  proprios  stimulos  habent, 
quibus  solis  ad  contractiones  cieantur.  Aliis 
stimulis  *  quidem  earum  motus  forsitan  indu¬ 
cantur  ;  hos  ver6  naturales,  vel  sanos  haud 


*  Vi  electrica^  scilicet,  vel  gahanica^  vel  etiam  quibus¬ 
dam  aliis. 

vocare  licet.  Actionibus  autem  iu  musculis 
vivis  excitatis  ben^  perpensis,  eas  in  duo  ge¬ 
nera  dividere  libet,  voluntarias  scilicet,  atque 
non  voluntarias. 

Imprimis  de  actione  voluntarii.  Nobis 
manum  porrigentibus  ut  aliquid  prensemus, 
haec  nostra  actio  voluntaria  vocatur,  et  alicui 
roganti  qui  ratione  manum  porreximus,  nul¬ 
lum  aliud  respondere  possumus  nisi.  Ita  nos 
voluisse.  Anatomico  vel  physiologo  peritissimo 
idem  est  responsum  ac  rustico  maximi  indoc¬ 
to.  Is  systematis  status  quem  directo  sequi¬ 
tur  actio  musculorum,  voluntas  vocatur;  atque 
omnes  musculos  qui  voluntati  serviunt,  mo¬ 
tis  voluntarii,  qui  non  serviunt  motis  inviti 
vocamus. 

Nil  obstat  quin  plurimae  actiones  volunta¬ 
riae  eodem  tempore  excitentur,  ut  videre  li¬ 
cet  in  sedendo,  stando,  ambulando,  saltando, 
loquendo,  artus  multimodis  movendo,  quae 
omnia  sunt  exempla  motuum  voluntate  geni- 


XXVlil 


torum.  Necesse  est  omnem  actionem  volun¬ 
tariam  quibusdam  seriebus  idearum  prascedi, 
unde ,  oriatur  voluntas  quas  eam  commoveat ; 
atque  certum  est  una  cum  sensu  et  ideis  eam 
existere  posse. 

Voluntatem  quidem^  rem  admodum  occul¬ 
tam,  ut  mea  minime,  metaphysici  potius  refe¬ 
rentem,  non  est  in  animo  attingere  5  omnis 
ejus  conatus  finis  esse  videtur  alicujus  delec¬ 
tationis  adeptio.  Philosophi  quidem  nonnulli 
hoc  motus  principium,  ut  minime  decens,  re¬ 
jecerunt  ;  perperam  autem  atque  iniqui,  nam 
formati  sumus,  non  ad  animos  vel  corpora 
prava  inertia  emollienda,  sed  ut  nosmet  bonis 
artibus  strenue  exerceamus ;  et  ad  hoc  vo¬ 
luptatis  spe  allicimur  ;  nostrse  actiones  autem 
pro  genere  voluptatis  quam  appetimus,  bonge 
vel  malas  sunt. 

De  sede  et  natura  mutationum  quarum  ope 
voluntas  actiones  musculorum  excitat,  solum¬ 
modo  constat,  eas  in  systematis  nervosi  aliqua 

parte  eftici.  Cerebri,  vel  ejus  saltem  nonnul¬ 
lius  partis,  nervi  ad  musculum  euntis,  et  me¬ 
dullae  spinie,  cum  musculo  nervi  ex  ed  orti 
suppeditant,  integritatem  necessariam  com¬ 
pertum  est ;  sed  in  (jua  parte  vis  voluntaria 
incipit,  et  quomodo  propagatur,  edectus(jue 
suos  proprios  in  musculos  inducit,  omnino  in¬ 
cognita  sunt, 

jNIutatio  in  musculum  voluntate  inducta 
perbrevis  esse  videtur,  nam  (juo  tem])ore  ces¬ 
sant  ejus  conatus,  cessat  etiam  musculi  con¬ 
tractio.  Musculos  vero  voluntatis  conatu  diu 
contractus,  vel  sesc  sine  idoneis  intervallis, 
saipe  et  valide  contrahens,  mox  incipit  dolere, 
tamque  immani  tandem  dolet,  ut  necesse  sit 

conamen  voluntatis,  contractionem  efficiens,- 

0 

per  spatium  satis  longum  intermittere. 

Haud  rit^  compertum  habemus,  an  .iidem 
nervi  contractionem  efficientes,  ad  sensum  eo- 
dem  tempore  conferant,» atque  etiam  an  sen¬ 
sui  unquam  inserviant.  Cum  sensum  .fatiga- 

tionis  experiamur,  dubitandum  est,  nec  facilfe 
judicatu,  an  iidem  nervi  contractiones  exci¬ 
tent,  ac  illum  sensum  communicent. 

Motus  invitos  in  duas  species,  eos  scilicet 
consensu  cum  aliis  partibus,  eosque  stimulis 
musculo  ipsi  admotis  excitatos,  dividamus. 
Motus  a  consensu  pendentes,  ex  applicatione 
stimuli  alicujus  parti  sentienti  nonnihil  dis¬ 
tanti,  oriuntur ;  motus  autem  alterius  speciei 
ex  actione  rei  stimulantis  in  musculum  ipsum, 
vel  potius,  in  membranam  tenuem  eum  obte* 
gentem,  enascuntur. 

Aliqua  res  pungens  in  nasum  immissa,  et 
qugelibet  materia  laryngem  irritans,  sensum 
excitant,  qu^  multorum  musculorum  distan¬ 
tium,  scilicet  respirationis,  motus  cientur, 
quibus  sternutatio  et  tussis  commoventur,  ad 
materias  nocuas  rejiciendas.  Hasc  etiam  effi¬ 
ciuntur,  ciim  propter  statum  corporis  vel  in¬ 
jurias  cerebri,  sensus  omnind  desit. 

Varii  animi  adfectus  a  quibusdam  sensuum 

vel  idearum  seriebus  orti,  conscnsvis  ope  quos-  * 
dam  musculos  in  motum  cient.  Aliae  ideaj 
musculos  vultiis  excitant,  atque  arrisionem 
afferunt ;  aliae  musculos  respirationis  ad  risum 
efficiendum,  alia?  ad  moerorem  exprimendum 
commovent.  Metus,  spes,  amor,  o<lium,  pu¬ 
dor,  suas  cuique  proprias,  habent  imagines, 
statu  musculorum  effectas. 

Hi  a  consensu  pendentes  motus,  in  muscu¬ 
los  voluntaiios  praecipui,  vel  etiam  omnino  in¬ 
ducuntur,  nam  eos  ad  motus  invitos  posse 
cieri  certum  est ;  incertum  autem  an  musculi 
non  voluntarii  ad  hujus  generis  motus,  in  sano 
corpore  saltem,  unquam  cieantur.  Minimi 
dubitandum  quin  duse  motuum  species,  volun¬ 
tariorum  scilicet,  eorumque  i\  consensu  ori¬ 
entium  in  corpore  eodem  tempore,  sed  minilis 
certum  an  eodem  musculo,  excitari  possint. 

Actionem  musculi  a  consensu  commoti,  vo¬ 
luntatis  conatu  angeri  posse,  atque  impediri 
etiam  si  ex  stimulo  debili  orta  sit,  verisimile 

est ;  hunc  effectum  autem  musculis  adversa¬ 
riis  excitandis,  haud  stimulo  ipso  reprimendo, 
praestamus. 

Quod  ad  causas  hujusmodi  actionum  spec¬ 
tat,  qu£e  ex  quibusdam  ideis  oriuntur,  origi¬ 
nem  suam  in  cerebro  habere,  effectumque 
musculo  ad  motum  cito  per  nervum  propa¬ 
gari  necesse  est.  Hosce  motus  autem  stimu¬ 
lis  ad  partes  remotas  applicatis  excitantibus, 
effectus  imprimis  a  parte  stimulata  ad  cere¬ 
brum,  nervorum  ope,  propagari  videtur ;  ex¬ 
inde  ad  partem  quae  consensu  excitetur.  Rem 
sic  se  habere  prorsus  necesse  est,  cum  cere¬ 
brum  sola  sit  idearum  sedes,  atque  centrum 
omnium  systematis  iiermsi  partium.  In  qui¬ 
busdam  tamen  actionibus  a  consensu  penden¬ 
tibus,  effectum  magis  directb  excitari  forsitan 
putaremus  ;  nervis,  exempli  gratia,  partis  sti¬ 
mulatae,  nonnullam  irr  eorum  cursu,  cum  ner¬ 
vis  musculi  in  consensum  excitati,  connexio¬ 
nem  habentibus.  In  hoc  exemplo,  effectum  ex 

uno  ad  alterum  nervum  directi  communicari 
haud  absurdum  existimare.* *  V eram  tamen  si 
habemus  nervorum  striictura3  notitiam,  mi¬ 
nimi  verisimilis  haec  opinio ;  nam  ex  observa¬ 
tionibus  constat,  inter  fibras  nervorum,  quam¬ 
vis  aliae  cum  aliis  sa?pt^  concurrant,  nullam 
esse  veram  connexionem  ;  utraque  enim  in 
siiA  sibi  propria  vagina  omnin6  sejuncta  tene¬ 
tur  ;  ideoque  inferendum  est  consensum  nun¬ 
quam  ^  nervo  ad  nervum  directb  propagari.* 
An  connexio  nerv-orum  in  medulla  spin®  sa¬ 
tis  sit  ad  consensum,  vald^  dubium  est ;  nam 
nullae  sunt  adhuc  observationes  quse  rem  mi¬ 
mis  incertam  reddant.  Et  profecto  quamvis 
physiologus  quidam  Gallicus,^  nonnulla  de  hac 


*  Vide  Scarpa, — Annot.  Analom.  p.  110. 

*  Distributio  tamen  portionis  durse  septimi  paris  nervo¬ 
rum,  pari  vagi,  atque  magni  sympatheticiy  multum  suadet 
consensum  directi  inter  nervos  communicari ;  non  ideo 
tamen  credendum  est, 

5  Vide  “  Experiences  sur  le  Principe  de  la  Vie,  &c.  &c. 

c  , 

re  experimenta  in  bestias  facta  nuper  protu¬ 
lerit,  omnia  admodum  incerta  sunt,  et  ad  cor¬ 
pus  humanum  haud  temere  referenda» 

Altera  motus  inviti  species  actiones  cordis^ 
arteriarum,  canalis  intestini,  organorum  secer¬ 
nentium,  complectitur.  H^c  omnia  stimulis 
iis  quasi  directis  admotis,  cor  et  arteriae  sam 
guine,  canalis  intestinus  cibo,  aliisque  rebus 
in  eum  immissis,  organa  secernentia  variis 
fluidis  h  quibus  suas  materias  secernunt,  exci¬ 
tantur.  Sanguine  in  cor  vel  arterias  influente, 
ciboque  eodem  modo  intestinis  applicato,  at¬ 
que  membranam  tenuem  musculos  e  quibus 
componuntur,  obtegentem  contingente,  fibrge 
musculosa  ad  contractionem  stimulantur,  qua 
sanguis  ^  corde  in  arterias  dimittitur,  per 
arterias  ad  earum  extremitates  impellitur, 
atque  sic  per  venas  suum  perficit  circuitum  ; 


Par  M.  Le  Gailois,  Docteiir  en  Medicine  de  la  Faculte  de 
Paris,  &c.  &c.** 

cibusqiie  in  ventriculum  receptus,  intestinis 
tilm  se  astringentibus,  tum  relaxantibus,  de¬ 
pellitur.  Hujusce  generis  motus  imperium 
voluntatis  nullo  modo  agnoscunt ;  nec  liabo- 
mus  eos  retardandi,  nec  accelerandi,  volunta¬ 
tis  conatu,  potestatem. 

Inter  musculos  inviti  motus,  eosque  volun¬ 
tati  subjectos,  hoc  inaxum^  interest,  quod  hi, 
continuil  actione  ita  defatigantur,  ut  tandem, 
imperiosi  necessitate  eam  intermittere  coga¬ 
mur ;  sin  mineis  autem  huic  auscultemus, 
immanis  dolor,  virium  amissio,  et  tandem  mors 
ipsa  illi  finem  imponent  j  ex  illis  vcr6,  quam¬ 
vis  per  centum  vel .  etiam  plures  annos,  sine 
ulh\  intermissione,  sese  exercuerint,  sensum 
defatigationis  nunquam  percipimus. 

QuomodA  ver6  idonei  stimuli  fibras  muscu¬ 
losas  non  voluntarias  ita  afficiunt,  ut  motus 
facessant,  difficile  explicatu.  Pressus  forsitan 
sanguinis  mechanicus  ad  contractionem  cordis 
ciendam  satis  polleat  \  haud  desunt  tamen 

quae  suadent  stimulos  motus  inviti,  tam  chy^ 
mich^  quam  mechanice  agere ;  varia  enim  flui¬ 
da  varios  eflectus  praestant ;  probe  porro  cog¬ 
nitum  habemus  minimam  sanguinis  mutatio¬ 
nem  chy micam ^  facultatem  ejus  cordis  ciendi 
multum  mutare. 

Nonnullis  auctoribus’  haud  mediocribus 
placuit,  impotentiam  voluntatis  in  hujus  gene¬ 
ris  musculos  huic  imputare,  quod  hi,  ut  dicunt, 
nervos  e  'gangliis,  sive  nodis  illis,  qui  in  qui¬ 
busdam  partibus  inveniuntur,  accipiunt.  Haud 
facile  intellectu,  quomodo  hsec  opinio  orta  sit, 
cum  probe  constet,  ut  nihil  magis,  multos 
musculos  voluntarii  motus,  nervos  suos  e 
gangliis,  multosque  inviti  motus,  e  cerebro, 
vel  medulla  spinas,  sine  horum  interventu,  ac- 


*  Vide  Johnstone  “  On  the  Use  of  the  Ganglions.** 

Bichat — ‘‘  Anatomie  Generale.’* 

ciperc.*  Dc  natiinl  ct  usu  gangliorum  nihil 
revera  certum  habemus. 

Annumerantur  interdum  (juidam  musculi 
medii  generis  inter  parentes  voluntati,  et  non 
parentes;  hi,  ut  auctoribus  placet,  sunt  qui 
respirationi  inserviunt,  nimirCim  septum  trans¬ 
versum,  musculique  thoracis  atque  abdominis, 
cum  nonnullis  aliis.  An  hi,  revera,  in  sejunc¬ 
tum  genus  seponi  debeant,  minimi  mihi  vide¬ 
tur;  eos  voluntate  regi,  cum  adhibeatur  ani¬ 
mi  attentio,  ut  accelerare,  vel  retardare,  vel 
etiam  pro  tempore  omnino  impedire  eorum 
motus  possimus,  certissimum  est;  mox  verd, 
consensu  quodam  necessario,  constante,  atque 
etiam  imperiosissimo,  quem  in  musculis  vo¬ 
luntarii  motus  solis  locum  habere  suprk  dixi¬ 
mus,  contractiones  solitas  efficere,  coguntur. 


*  Ex  eo  quod  quinti  paris  ramuli,  nervorum  spinae  por¬ 
tiones  posteriores  musculis  voluntarii  motus,  par  vagum 
musculis  inviti  motus  distribuuntur. 

Fatendum  vero  est^  eos  in  aliis  musculos  vo^ 
luntarios,  aliis  non  voluntarios  multum  referre. 
Sed  judicent  alii. 

De  hominis  vigilantis  systemate  7iermso^ 
hactenus  locutus,  nunc  ad  intercapedinem 
ejus  nonnullarum  functionum  considerandam 
transeo.  Homo  enim  ad  solita  vitse  munera 
non  omni  tempore  valet;  eorumque  igitur, 
sensus  saltem  et  motus  voluntarii,  intermis¬ 
sione  interdum  opus  est.  H^ec  intermissio 
somnus  vocatur.  Varia  autem  temporis  spa¬ 
tia  diversi  hpmines,  iidemque  diversis  tempo¬ 
ribus,  somno  occupant;  plerumquh  tamen 
horas  circiter  octo  hoc  statu  plus  minusve 
perfecto,  quotidie  consumuntur. 

Artubus  nostris  somno  gravi  implicitis,  sen¬ 
sus  nullo  modo  conscii  sumus ;  rebus  tamen 
quibusdam  eum  per  vigiliam  inducentibus 
quodammodo  affici  videmur.  Plurimi  in  vehi¬ 
culo  iter  facientes  bene  dormiunt ;  illo  vero 
consistente,  statim  expergiscuntur.  ‘  Nemo 

per  praelectionem  frigidam,  languidam,  quem 
aliquando  non  occupat  somnus  ;  conclusio 
vero  ei  tinem  repenti  imponit.  Inter  haec, 
haud  dubium  quin  ueiTus  audiths impressiones 
sonorum  acceperit ;  ([uae  (|uendam,  nt  vide¬ 
tur,  effectum,  nullum  tamen  sensum  praestite¬ 
runt.  Alta  quies  omnes  ideas,  omnem  moths 
voluntarii  facultatem  nobis  adimit ;  nec  ratio¬ 
cinari,  nec  recordari  in  eo  statu  possumus. 
Nequis  vel  somnia,  vel  per  somnum  ambula¬ 
tiones,  hic  mihi  'objiciat ;  nam  de  his,  quae 
quidem  in  somno  profundo  minimi  existunt, 
posthac  inter  varietates  somni  erit  locus  di¬ 
cendi.  Pergunt  tamen  per  somnum  quam 
perfectissimum  varia3  actiones  a  consensu 
pendentes,  ut  respiratio,  omnesque  motus  in¬ 
viti  stimulo  directo  excitati,  scilicet  cordis,  ar¬ 
teriarum,  intestinorum,  &c.  quamvis  fortass^ 
nonnihil  lentiores. 

Somnum  vigilia  dupld  plerumqu^  longior 
excipit,  inter  quam  ad  omnes  functiones  va- 

lemus ;  sensus  et  ideas  denuo  habemus  ;  vim 
suam  voluntas  iterum  exercet.  Finem  versus 
vigiliae,  languidij  minusque  ad  motus  volunta¬ 
rios  apti  evadimus ;  idese  minime  distinctas 
sunt,  atque  nobis  sese  offerre  gradatim  ces¬ 
sant  ;  sensusque  solitis  causis  haud  incitantur. 
Somni  finem  versus,  status  corporis  valde  mu¬ 
tatus  est;  causae  antea  debiliores,  quam  ut 
sensus  suscitarent,  jam  ad  eos  incitandos  va¬ 
lent  ;  ideae  renovantur ;  vim  suam  voluntas 
reperit. 

Somnum  ex  aliqua  systematis  ner^osty  cerebri 
praesertim,  status  mutatione  pendere,  docent 
omnia  quae  de  ejus  natura  atque  effectibus,  su- 
pra  diximus ;  de  harum  tamen  ratione  pror¬ 
sus  ignoratur.  Male  omnino  physiologi  varias 
ejus  causas  intimas  finxerunt.  Fluido  in  ner¬ 
vis  minus  abundanti ;  laminis  cerebelli  collap¬ 
sis  ;  cerebro,  humoribus  in  eo  per  vigiliam 
collectis,  compresso  ;  impetui  sanguinis  cere¬ 
brum  versfis  imminuto,  varii  auctores  eum  in- 

ept^  tribuerunt.  Causa  ejus  diCi,  forsitan  scm- 
per,  ni  fallor,  recondita  manebit ;  quia  scilicet 
explicatio  sua  ab  explicatione  causas  abditae 
sensus,  idearum,  motus  voluntarii,  quorum  dis¬ 
cessio  solummodd  esse  videtur,  omnin6  pen¬ 
det. 

His  demiun  gener;dibus  de  sensu,  ideis,  ani¬ 
mi  aftectionibus,  potestate  musculorum  sese 
contrahendi,  et  somno,  utcunque  exiguis,  at¬ 
que  imperfectis,  traditis,  jam  de  varietatibus 
quae  in  aliis  hominibus,  iisdemque  ali^s,  obser¬ 
vantur,  pauca  mihi  dicenda. 

Homo  homini,  quoad  sentiendi  facultatem, 
multum  interest ;  alius  enim  alio,  promptius 
atque  accuratius  impressiones  rerum  organis 
videndi,  audiendi,  olfaciendi,  gustandi,  tan¬ 
gendi,  oblatarum,  percipiunt.  Hoc,  ut  vide- 
« 

tur,  a  diversitate  structurai  organorum  conge¬ 
nita,  magn4  ex  parte  pendet ;  de  naturA.  coeli 
sub  quo  degunt  homines;  sed  praecipui  de 
culturA  variis  facultatibus  adhibita. 

In  eodem  etiam  homine,  vis  singularum 
partium  sentiendi,  haud  parum,  diversis  tem¬ 
poribus,  variat.  Sensus  enim  omnes  inter¬ 
missione  validiores  fiunt;  nimia  vel  crebra 
exercitatione  tandem  fatiscunt,  eorum  organis 
non  ut  antea  agentibus.  Nobis  e  tenebris  in 
locum  perlucidum  egredientibus,  oculi  nimia 
luce  perstringuntur.  Corpore  aliquandiu  fri¬ 
gori  exposito,  ex  quolibet  caloris  gradu,  im¬ 
pressio  caloris  soliti  major  est.  E  clara  luce 
in  cameram  nonnihil  obscuram  si  ingrediamur, 
res  quam  maximas  haud  perspicere  possumus; 
brevi  autem  in  conspectum  gradatim  veni- 
unt.‘  * 

Sensus  nonnunquam  pro  temperie  organo¬ 
rum  vel  augetur,  vel  minuitur ;  ut  in  tactu, 
olfactuque  praecipue  videre  licet ;  quipp^,  in- 

*  An  de  hhBRUNONIS,  an  DARWINII  sententiai 
credendum  est,  an  neutrius  l  Uterque  fortasse  rem  prope 
tetigit,  neuter  omnino.  Vide  “  Brunonis  Elementa  Me¬ 
dicinae  etiam  Zoonomia,  by  E.  Darwin,  M.  D.” 

gente  frigore  aliquandi)  fere  abolentur.  A 
statu  quoque  vasorum  sanguinem  vehentium 
sensus  multum  pendet ;  in  partibus  enim  in¬ 
flammatis  mirifici  augetur,  et  quai  sanse  nul¬ 
lum  fer^.  habent,  scilicet  ossa,  cartilagines, 
tendines,  &c.  inflammata?  ingente  dolore  a 
levissimis  impressionibus  afficiuntur.  Qua? 
partes  solitas  impressiones  nullo  suo  incom¬ 
modo  sana?  accipiunt,  easdem  inflammatas  vix, 
aut  ne  vix  quidem  sustineant.  Docent  lucis 
in  ophthahnid,  lucis  et  sonorum  in  phrenitide 
cflectus. 

Cerebro  compresso,  aut  concusso,  nunc  per 
totum  corpus,  nunc  per  quasdam  partes,  fa¬ 
cultas  sentiendi  vel  prorsus  aboletur,  vel  sal¬ 
tem  plus  minhsve  minuitur.  Nonnulli  credunt 
vim  sentiendi  non  solhm  pressuri  in  cerebrum 
auct4,  at  etiam  diminutA  minui  posse.  Videre 
licet  in  syncope^  qua?  ex  sanguinis  impetu  ca¬ 
put  versits  diminuto  oritur.  Facultas  cordis 

« 

sentiendi  hoc  itk  debilitatur,  ut  sanguinis  stir 

mulus  solitus  ejus  fibras  ad  contractionem 
ciere  nequeat;  hinc  animi  deliquium,  sive 
syncope. 

Variae  materia3  ori  applicatae,  vel  in  cana¬ 
lem  alimentarium  immissae,  mirabilem  potes¬ 
tatem  habent  sentiendi  facultatem  augendi, 
vel  minuendi.  Hujus  generis  sunt,  opium, 
hyoscyamus,  nicotimiay  digitalis  purpurea,  beU 
ladonna^  cicuta,  succus  aconiti,  arsenicum, 
wther^  alcohol^y  oleum  amygdalinum  distilla- 
tum,  cum  multis  aliis.  Ex  opio  haud  ita  large 
assumpto,  indicia  facultatis  sentiendi  imminu. 
tae  statim  oriuntur,  quae  stupor,  sensus  amis¬ 
sio,  mors  ipsa  nonnunquam  sequuntur.  Olei 
amygdalini  distillati  quantitas  tam  minuta  ut 
sensus  fere  decipiat,  linguae  apici  applicata, 
similes  effectus  ac  opium  large  assumptum 
prostat.*  Inter  physiologos  dubitatum  est,  quo- 

^  Vide  Mr  Brodie’s  Experiments  and  Observations  on 
tlie  Aetion  of  Poisons  on  the  Animal  System,”  Philoso- 
phical  Transactions  for  1811,  p.  178,  208. 

modo  ha?,  alijeqiie  ejusdem  generis  materiae 
suos  inducant  effectus,  an  per  nervos,  an  in 
massam  sanguinis  receptae.  Nunc  tamen  in¬ 
ter  omnes  constare  videtur,  plerasque  earum, 
saltem  quae  ex  frugibus  derivantur,  in  nervos 

ventriculi  primb,  atque  per  eos  in  cerebrum 

% 

agere.  lies  plurimae  in  pulmones  recepta?, 
ut  tabaci  fumi,  cctheris  vel  alcoholis  vapores, 
gasa,  oxiduin  nitrosum,  at(j[ue  oxidum  gaseosum 
carbonis,  dicta,  eosdem  ac  materije  supra  me- 
morabe  in  ventriculum  immissae,  effectus  prae¬ 
stant  ;  earumque  actione  continuatA,  facultas 
sentiendi  prorsAs  aboletur.  Ilae,  sine  dubio, 
in  cerebrum,  per  nervos  partium  quibus  ap¬ 
plicantur,  agunt. 

De  plerisque  his  causis  in  cerebrum  per 
nervos  partium  remotarum  agentibus,  statum¬ 
que  corporis,  quoad  sensum  mutantibus,  no¬ 
tandum  est,  earum  vires,  frequente  cum  in¬ 
tervallis  repetitione,  multhm  minores  evadere; 
unde  necesse  est,  ad  eosdem  effectus  indu- 

cendos,  quantitatem  adhibitam  gradatim 
geri.  Hoc  de  opio  nemo  ignorat ;  usui  ejus 
parum  assueti,  eadem  quantitate,  quse  assue¬ 
tos  minime  afficiat,  necantur.  Sunt  porro 
varise  corporis  conditiones  morbosae,  harum 
rerum  actionem  mirum  in  modum  impedien¬ 
tes,  ita  ut  soliti  earum  effectus  haud  obser¬ 
ventur.  In  morbo  qui  tetanus  vocatur,  opii 
quantitas  quadringenties  major  ea  ad  suos 
effectus  in  sanitate  praestandos  sufficiente, 
nonnunquam  nullo  effectu  adhibita  est. 

Multum  inter  se  homines  quod  ad  ideas 
differunt.  In  nonnullis,  cum  mirabili  facili¬ 
tate,  ideae  similitudine  vel  priore  connexu  re- 

1 

vocantur ;  huic,  ut  videtur,  debentur  ingenia 
caeteris  praestantia.  In  iis  quibus  ideae  priore 
connexu  praecipui  excitantur,  sunt  quaedam 
varietates,  a  quibus  pendent  variae  memoriae 
species,  scilicet  fida,  vel  infida,  prompta  vel 
imprompta.  Ad  hoc  intelligendum,  recorda¬ 
ri  necesse  est,  ideas  quondam  excitatas,  diii 

vel  brevi  retineri  posse  ;  cum  dii\  retentae  sunt 

fida,  brevi  infida,  memoria  vocatur.  In  alio 

idem  perlucidm  impressionum  semel  experta- 
« 

rum  nulla  difficultate  percipiuntur  ;  alii  opus 
est  crebn\  repetitione,  ut  facili  prioris  con- 
nexiis  caiisi\  excitentur ;  alius  poema  semel 
lectum  recitare  potest,  alius  crebrb  relectum 
non  potest ;  ille  memoriam  promptam,  hic 
impromptam  habere  dicitur.  Ex  iis,  quorum 
memoria  a  similitudine  praecipue  pendet,  sunt 
alii  conspicua,  alii  autem  vald^  exiguA  ad  ideas 
inducendas  egentes  ;  hinc  forsitan  maxim^i 
pendent  varietates  ingenii  inter  homines. 
Quidam  memoriam  quod  ad  (piasdam  idea¬ 
rum  species  fidiorem  vel  promptiorem  habent; 
hi  memoriam  generum  peculiarum  habere  di- 
cuntur. 

Apud  ejusdem  hominis  ideas  variae  causae 
plurimum  valent.  Cerebrum  praeter  solitum 
compressQm,  impetus  sanguinis  id  versi\s  auc¬ 
tus  vel  imminutus,  magnam  habent  potenti- 

am  in  eam  idearum  seriem  memoriam  voca¬ 
tam.  Inflammatio  alicujus  cerebri  partis, 
proclivitatem  ad  quasdam  ideas  augere  vide¬ 
tur;  atque  solitum  inter  eos  connexum  sol¬ 
vere  ;  hinc  delirium.  Excitatio  idearum,  ac¬ 
tione  quarundam  materiarum  in  varias  corpo¬ 
ris  superficies,  ut  opii  in  canalem  alimentari¬ 
um,  oxidi  nitrosi  in  pulmones,  caloris  vel  fri¬ 
goris  in  cutem,  multum  afficitur.  Haec  in  ce¬ 
rebrum  per  nervos  agere  videntur.  Sunt  quae¬ 
dam  cerebri  conditiones  excitationem  idea¬ 
rum  maxume  afficientes,  ut  in  mania  videre 
licet.  Huic  morbo  mirabilis  est  proclivitas 
ad  quasdam  ideas  ;  attamen  insigne  illius  in¬ 
dicium  est  soliti  earum  connexus  solutio ; 
aegrotans  quippe  penitus  obliviscitur  ejus  quod 
ad  res  externas  conditionis.  Hujus  rei  ratione 
habita,  pleraque  illius  status  signa  facillima 
explanatu  erint. 

Adfectus  animi  haud  parum  variant  quibus¬ 
dam  materiebus  ad  canalem  intestinum,  vel 

ad  pulmones  applicandis,  ut  vino,  opio,  oxido 
nitroso^  et  similibus.  Qiiiudam  porrb  cerebri 
et  nervorum  conditiones  multum  augent  pro¬ 
pensionem  ad  quasdam  harum  adectionuin 
species,  ut  manui  ad  iram,  hy  st  er  ia  ail  moero¬ 
rem. 

Quod  ad  motus  musculorum  homines  inter 
se,  idemque  sibi  variis  temporibus,  admodum 
dispares  sunt.  In  diversis  hominibus  excita¬ 
tio  musculorum  a  quolibet  stimulo  valde  di- 

t 

versa  est,  quod  forsitan  de  fabricA  congenita, 
vel  constitutione  inagnA  ex  parte  pendet. 

In  eodem  homine  potestas  contrahendi  ali- 
cujus  musculi,  a  conditione  sanguinis  per  eum 
motus,  a  temperie,  atque  ab  ipsius  crebnl  vel 
rarA.  actione,  haud  parum  afficitur.  Motus 
sanguinis  tardatus,  calor  imminutus,  eam  ple¬ 
rumque  minuunt,  crebra  actio  vei^b  auget. 
Variai  res  in  cerebrum  agendo,  vim  contra¬ 
hendi  omnium  musculorum  afficiunt ;  hujus 

generis  sunt,  compressio  cerebri,  sanguinis 
quod  ad  compositionem  conditio,  qumdam 
sensuum  vel  idearum  series,  dolor  imnianis,  et 
nonnullae  materiae  quibusdam  superficiebus 
applicatae.  Opium,  vinum,  alcohol^  ventricu¬ 
lo,  oxidum  nitrosum  pulmonibus,  nicotiana  in¬ 
testinis,  vel  etiam  superficiei  externae  admo- 
ta,  vim  contrahendi  omnium  musculorum 
plerumque  augent  y  hoc  augmen  tamen,  illo 
ex  oxido  nitroso  oriente  excepto,  lege  stabilita 
diminutio  sequitur  5  magna  verd  earum  rerum, 
praesertim  nicotiance^  quantitate  adhibita,  fa¬ 
cultas  musculorum  sese  contrahendi  extern* 
pld  et  pepitiis  deletur.  In  nonnullis  conspec¬ 
tus  sanguinis  e  vivo  corpore  fluentis,  in  aliis 

% 

quidam  odores,  haud  ingrati  etiam,  in  omni¬ 
bus  dolor  immanis,  vim  contractionis  in  corde 
minuunt,  atque  etiam  syncopen  nonnunquam 
inducunt. 

Ideae  animique  adfectus  summo  imperio  po¬ 
tiuntur  in  vim  musculorum  sese  contrahendi. 

ad  eam  augendam  vel  imminuendam  ;  gaudi. 
um  motus  cordis  accelerat,  moeror  retardat, 
metus  et  solicitudo  non  soliim  retardant,  sed 
ita  aliiciiint,  ut  palpitatio  gignatur.  Ira  atque 
pudor  cor  et  arterias  admodum  excitant ; 
pudor  porro  vasa  minuta  expertia  coloris  fa- 
ciei  ct  colli  excitare  videtur,  ut  sanguine  in¬ 
tegro  impleantur  ;  unde  rubor  in  iis  partibus. 

E  cordis  motibus,  harum  rerum  actione,  ac¬ 
celeratis,  retardatis,  vel  intermissis,  facillimum 
quomodo  formae  qua‘dam  loquendi,  omnes 
nostras  allectiones  animi  cordi  referentes,  or¬ 
tae  sint,  est  intellectu. 

Plurimae  existunt  diversitates  vis  voluntatis 
in  musculos  voluntarii  motus  ;  praecipui  quo¬ 
ad  velocitatem  qua  in  aliis  hominibus,  atque 
iisdem  alias,  eos  in  motum  ciet.  Quo  fre- 
quentiiis  actionem  quamlibet  exerceamus,  eo 
facilius  postea  poterimus  eam  efficere.  Vi¬ 
dere  licet  in  puero  inter  scribere  discendum^ 
primb  nullam  fere  potentiam  habet  in  muscu- 

los  huic  arti  inservientes  j  gradatim  vera  mus^ 
culos  necessarios  idoneo  modo  commovere 
discit. 

Usus  igitur  non  velocitatem  solam,  sed  eti¬ 
am  accurationem  motus  voluntarii  adjuvat ; 
hinc  porro  magna  ex  parte  pendet  dexteritas 
a  nonnullis  in  quibusdam  artibus  adepta  j 
unumque  ex  multis  est  commodis  a  labore 
dividendo  orientibus.  Tam  insignes  sunt  ac¬ 
curatio  atque  velocitas  motus  voluntarii  qu^ 
usu  adipiscuntur,  ut  quidam  philosophi  sibi 
persuasum  habuerunt,  motus  hujus  generis 
tandem  a  voluntatis  arbitrio  solutos  esse,  ac 
connexus  prioris  causa  solummodo  excitari. 
Hanc  opinionem  ab  auctoribus  haud  parvi 
nominis,  scilicet  Doctoribus  Hartley,^  Reid,^ 


*  Vide  Observations  on  Man,’’  vol.  T.  p.  108.  Ubi 
hasc  opinio  cum  doctrina  valde  obscura  de  vibrantibus  im¬ 
plicita  invenitur. 

*  l  conceive  it  to  be  a  part  of  our  constitution,  that 
wbat  we  have  been  accustoraed  to  do/  we  acquire  not  oniy 

jBKRATLKr,* *  prolatam  atque  vindicatam,  eru¬ 
ditissimus  Professor  Dvgaldvs  STEWARTy*  pror- 
sCis,  ut  opinor,  resolvit. 

Nonnulla  cerebri  nervonimque  vntia  vim 
voluntatis,  nonnunquam  per  totum  coqms, 
saepiiis  verb  per  aliquos  tantummodb  muscu¬ 
los,  adimunt ;  unde  paralysis,  sive  resolutio 
nervorum.  Paralysis  plerumqufe  unum  cor¬ 
poris  latus  solum  resolvit ;  interdum  ver(^  in 
dimidium  corporis  inferius  inducitur ;  haec  pa~ 
raplegiay  illa  hemiplegia  vocatur.  In  paralysi 
aliquandb  non  solum  motus  voluntarii,  sed  eti¬ 
am  calor  artuum  solutorum  amittitur ;  quod  ar- 

A  facility,  but  a  pronencss  to  do  on  likc  occasions;  so  tliat 
it  requires  a  particular  voUl  and  cjfort  to  forbear  it,  but  to 
do  it,  requires  very  often  no  tL'iU  at  all.’^ — Essays  on  the 
Active  Powers  qf  Man^  hy  Thonias  Reid,  D.D.p,  118, 119, 
cdition. 

*  Vide  ‘‘  Siris,  a  Chain  of  Philosophical  Rcflections,** 
Arc.  &c.  by  George  Berkeley,  D.D.  late  Bishop  of  Clojme, 
sect.  257. 

*  Vide  “  Elem.  of  the  Philos.  of  the  Ilum.  Mind,”  vol. 
1.  p.  109.  et  ncq- 


terias  ipsas  paralyticas  denotat.  Omnis  motus 
voluntarii  sensiisque  amissio  apoplexia  vocatur. 
Causae  harum  afFectionum  sunt,  cerebri  vel 
nervorum  quomodocunque  inducta  compres¬ 
sio  y  aut  eorundem  conditio  atonica  ;  calor  vel 
frigus  immodicum,  functiones  ventriculi  tur¬ 
batae,  venena  quaedam  nervis  officientia,  ut 
fumi  plumbi,  argenti  vivi,  et  quae  similia  sunt. 

Aliud  vitium  in  musculos  voluntarios  a 
causis  cerebrum  nervosque  male  afficientibus 
inductum,  spasmus  vocatur ;  actio  scilicet 
musculorum  vehemens,  abnormis,  quam  vo¬ 
luntas  nequit  dirigere.  In  duo  genera  divi¬ 
ditur,  tonicum  et  clonicum^  quorum  exempla, 
illius  tetanusy  hujus  epilepsia  et  hysteria  osten¬ 
dunt.  Tetanus  contractione  musculorum  in¬ 
vita,  vehemente,  abnormi,  constante,  dignos^ 
citur  5  in  epilepsia  vero  et  hysterid  contractio 
cum  relaxatione  alternat.  Tetanus  a  frigore 
ingente,  vel  nervo  puncto  aut  lacerato  ple¬ 
rumque  oritur ;  epilepsia  et  hysteria  varias 


LV 


causas  debilitantes,  aequ^  ac  irritantes  agnos¬ 
cunt. 

Superest  alius  causanim  in  cerebrum  et 
nervos  agentium  effectus,  motus  scilicet  vo¬ 
luntarii  haud  rit^  peracti.  Hi  tremores  vo¬ 
cantur,  atque  variis  rebus  variis  corporis  par¬ 
tibus  adhibitis  inducuntur;  cujusmodi  sunt 
frigus  cuti,  aeres  quidam  pulmonibus  appli- 
cati,  nonnullae  sanguinis  conditiones,  varia 
noxia  a  prav4  concoctione  orieutia,  ventricu¬ 
lumque  aut  intestina  gravantia,  vermes  in  iis 
hospitantes,  dentitio,  odores  nocentes,  venena 
quaedam,  a  quibus  singulis,  vel  solis,  vel  con¬ 
junctis,  haiid  rarb  oritur  quae  chorea  sancti 
viti  vocatur. 

Motus  voluntarii  insuper  variis  idearum  se- 
riebus,  atque  vaiiis  animi  affectionibus  haud 
parum  afficiuntur,  sic  metu,  ir4,  terrore,  spe, 
gaudio,  amore,  aliisque  ejusdem  generis,  vel 
fortiores,  vel  imbecilliores,  vel  omnin6  ener- 

ves  evadimus,  alitferve  tremores,  convulsiones, 
aliique  effectus  gignuntur. 

Expediendae  jam  sunt  varietates  somni.  Ac¬ 
cedente  somno,  omnes  sensus  nostri  debilio¬ 
res  fiunt,  ideae  confusae,  motus  voluntarii  lan* 
guidiores.  Post  somnum  perfectum,  natura- 
iem,  satis  diu  perstitum,  refecti  expergisci- 
mur,  sensus  vividi,  ideae  ordinatm,  motusque 
voluntarii  faciles,  alacres  fiunt.  Variis  homi¬ 
nibus,  et  adeo  reficiantur,  variis  dormiendi 
spatiis  opus  est ;  aliis  quinque  horae  sufficiunt ; 
alii  decem,  vel  duodecim  egent. 

Ees  quaedam  somnum  promovent,  aliae  im^ 
pediunt.  Prioris  generis  sunt,  silentium,  te¬ 
nebrae,  calor  modicus,  frigus  ingens,  leves  in 
sensuum  organa,  vel  in  mentem  impressiones, 
quales  inducunt  susurrus  apum,  silanus  juxta 
cadens,  praelectio  plumbea,  placida  memoriae 

exercitatio,  medicamina  quaedam,  nempe  ai- 

\ 

cohol,  vinum,  opium,  hyoscyamus,  lactuca, 
lapillus,  satis  large  assumpta ;  postremo  cor- 

pus  per  vigiliam  prob^  exercitum,  ciboque 
minimi  gravatum,  mens  curis  soluta.  Haec 
omnia  facultatem  sentiendi  minuendo,  som¬ 
num  conciliant. 

Impediunt  somnum  variae  res  sensum  effi¬ 
cientes,  nemp^  lux,  strepitus,  dolor,  fames, 
sitis,  motus ;  variae  idearum  series,  variaeque 
affectiones  animi,  \’idelicet  memoria  vivida, 
cogitatio  intensa,  mens  curis  lacerata,  ira, 
gaudium,  moeror,  metus ;  morbi  quidam,  sci¬ 
licet  aliquid  doloris,  aut  anxietatis  afferentes, 

molestiam  generalem  inducentes,  sanguinis 
• 

impetum,  pra?sertim  caput  versus  augentes, 
pulmonum,  ventriculi,  vel  intestinorurri  func¬ 
tiones  turbantes,  quales  sunt  febres  omnige¬ 
nae,  asthma^  dyspnoea,  hypoc/iondriasis,  dyspep- 
sia,  hy  st  er  ia,  colica,  cum  quibusdam  aliis. 

Ut  corpus  somno  ben^  reficiatur,  solitos 
stimulos  adimi  necesse  est ;  haud  omnin(\ 
quidem  abstrahi  possunt ;  multos  tamen  ab¬ 
strahere,  omnes  minuere  licet.  Somnum  tam 
di^i,  ut  ben^  refecerit,  continuatum,  varii  sti- 

muli  interpellant,  qui  per  eum  quidem  exti- 
terint,  at  propter  statum  corporis  minus  sen¬ 
tientem,  nullum  induxerint  sensum.  Somnus 
miniis  long^  magis  ve,  secundum  vigiliae  diutur¬ 
nitatem,  atque  corporis  defatigationem,  durat. 

Cum  altum  dormimus,  nobis  neque  sensus, 
ideae,  nec  animi  adfectus  sunt,  nec  motus  vo¬ 
luntarius.  Si  quando  per  somnum,  vel  sen¬ 
suum,  vel  idearum  conscii  simus,  motumque 
voluntarium  perficiamus,  null4  ver6  eorum 
memoria  remanente,  est  somnus  interrup¬ 
tus  ;  exemplo  sit  per  somnum  ambulatio. 
Qui  sopiti  ambulant,  sensuum  et  idearum 
conscii  sunt,  atque  imperium  voluntatis  in 
musculos  exercent;  si  tamen  subito  exper- 
giscantur,  nihil  status  prseteriti  recordantur. 
Ejusdem  generis  est  ephialtes,  vigiliae  vero 
aliqua  ex  parte  similior,  hujus  enim  memoria 
remanet.  Horribiles  animi  affectiones,  cum 
conatu  inani  eas  evadendi,  eum  constituunt; 
sensus  et  ideae  existunt ;  volunta^s  vero  impo¬ 
tens. 

Somnia  in  profundo  somno  sempcr,  in  levi¬ 
ore  nunqui\m  absunt ;  excitantur  sensu  aliquo 
externo,  eodem  modo  ac  hominis  vigilantis 
idem ;  nihil  enim  sunt  nisi  idearum  et  aftcc- 
tionum  animi  series,  iisdem  causis  ac  per  vi¬ 
giliam  inductarum,  similitudinis  utcunque  ex¬ 
iguae,  vel  prioris  connexiis  cansa,  sesc  subse- 
quentium.*  Consensus  quidam,  ut  risus,  et 
fletus,  iis  nonnunquam  commoventur;  volun¬ 
tas  porro  nonnullum  in  musculis  movendis, 
prmcipu^  tamen  loquelae,  imperium  aliquando 
habet ;  homm  autem  vel  omnium,  vel  quo- 
rundam  plerumqufe  reminiscitur.  Somnia  ex¬ 
empla  sunt  somni  imperfecti. 

Impressio  aliqua  in  nonnullum  sensils  or- 
ganon,  ut  soni,  lucis,  caloris,  frigoris,  doloris, 
semper  necessaria  est  ad  somnia  excitanda. 


•  “  The  succession  of  our  thoughts  in  sleep  is  regula- 
ted  by  the  same  general  laws  of  association  to  which  it  is 
subjected  while  we  are  awake.”  ^Um,  of  thf  Philcs.  of 
the  Human  Mindy  vol.  1.  p.  327* 

ideoque  per  gravem  somnum,  quo  nullus  est 
sensus,  prorsus  desunt ;  sub  initio  autem,  vel^ 
sub  fine  somni  frequentissima ;  quia  scilicet 
tunc  impressiones  rerum  externarum,  vel  non 
plene  sopiti,  vel  satis  refecti,  melius  percipimus. 

Multa  in  somniis  satis  admiranda,  difficili- 
aque  explanatu.  Poetae  versus  haud  ineptos 
panxerunt,  mathematici  problemata  solverunt. 
Per  mentem  ideae  incredibili  velocitate  tran¬ 
seunt,  ita  ut  puncto  temporis  varias  actiones, 
varias  cogitationes,  res  secundas,  res  adversas, 
gaudium,  moerorem,  variis  de  causis,  somnia¬ 
mus. 

Non  defuerunt  omni  aevo,  nec  in  hoc  de- 

I 

sunt,  multi  opinantes  somnia  praenuncia  esse 
futuri,  et  sic  vetere  poeta  dicitur, 

KCt\  yap  rovocp  ix. 

Haec  opinio,  utcunque  antiqua,  vel  generalis, 
nullo  fundamento,  nisi  fabulis  anilibus,  nititur. 

Omnia  vite  munera  a  systemate  nervoso 
pendere  supra  diximus  ;  eo  ministro,  nos  res 

externas  percipere,  cogitationes,  animique 
adfcctus  liabere,  demonstravimus ;  illosque 
musculorum  motus,  quibus  functiones  haud 
levis  momenti,  omnes  nituntur,  nimirum  con. 
coctio  alimentorum,  respiratio,  sanguinis  cir¬ 
cuitus,  secretiones,  nutritio,  excretiones,  lo¬ 
quela,  ambulatio,  vaiii  in  varios  fines  artuum 
motus,  ejus  ope  effici  docuimus,  somnumque 
suis  \icibus,  necessarium  esse,  ut  his  officiis 
defatigatum  corpus  reficiatur. 

Tandem  verb,  citihs  vel  serihs  pro  re  nata, 
corpus  his  muneribus  per  vitam  functum, 
morti  succumbit.  Mors  enim  in  abolitione 
systematis  ?jervosi  facultatum  consistit.  Non¬ 
nullis  placuit  mortem  somno  componere  ;* 


*  Versiculos  elegantissimos  hanc  opinionem  proferentes 
composuit  celeber.  Thomas  Warton. 

“  Somne  veni,  et  quanquam  certissima  mortis  imago, 
Consortem  cupio  te  tamen  esse  tori ! 

Huc  ades,  haud  abiture  cito :  nam  sic  sine  vita 
Vivere,  quam  suave  est,  sic  sine  morte  mori 

vald^  tamen  diversa,  nullo  jure  ei  componen¬ 
da  videtur ;  hic  enim  in  quiete  corporis,  illa 
in  ruina  consistit,  hoc  reficitur,  iM  extingui- 
tur,  per  hunc  plurimae  functiones  pergunt, 
per  illam  nullae;  hunc  appetimus,  illam  ab¬ 
horremus  ;  ex  hoc  ad  lucem,  muneraque  nos¬ 
tra  cito  resurgimus,  ex  illa  nunquam. 

Variae  sunt  mortis  causae  remotiores,  quales 
scilicet  cerebro  vel  nervis  potestatem  eorum 
officiis  fungendi  detrahunt,  ut  compressio,  vel 
concussio,  sanguinis  nimis  larga  amissio,  quae¬ 
cunque  respirationem  impediunt,  morbi  varii, 
dolor  immanis,  moeror  gravis,  gaudium  quoque 
si  immodicum,  venena  haud  pauca,  atque  ut 
videtur  vita  ipsa  necessitate  inevitabili  suas 
vires  sensim  conficiens.  Amissio  illius  vis 
nervosae  ad  vitae  munera  necessariae  plan^  est 
mortis  causa  efficiens  ;  hac  autem  incognita, 
illa  quoque  recondita  semper  erit. 

In  moribundis  ideae  primo  perturbantur, 
delirium  inducitur,  memoria  amittitur,  Sen- 

SUS  deinde  singulatim  evanescunt,  gustus  et 
olfactus  pereunt,  oculi  atra  caligine  premun¬ 
tur,  auditus  et  postremd  tactus  intereunt. 
Motus  voluntarius  tum  deletur ;  ideoque  vox 
extinguitur,  atque  artus  truncusque  immo¬ 
biles  fiunt.  Motus  inviti  cessant ;  respiratio 
extrema  sequitur,  sanguis  adhuc  in  dextrum 
cordis  ventriculum  irruit,  ultimum  ut  videtur 
morientem.  Cadaver  alget,  rigescit,  putres¬ 
cit  : — eifugit  scilicet  illa  divinm  particula  au¬ 
ras,  immortalitatis  particeps.  DIXI. 


4 


'  -■ 


%  .  -A  . 


.1. 


fg„.  ^iat^^^Qrsy.--.  ^  nrt'tsk.cr;k  .6i:t:1.jh  cm: 

V  ■  '  ■  ■•  ■  ‘  , .  ■  •  * 

;  i f  ^  ■  r u^i .  in  l.y:'y.^'-  q  ■ 


t 


I  .V""-  '  .  \  r.  -'  '  .'. 

5;;ni  rV;rr;iirn;^Q-r 

;cU:fi;.;vi ..ijfir-F;:; 


■•Ii  ivumU 


4l|?.  :.Jiy i- 


'■T* 


. 

i--  ^'-v 


r 


-t  *■  •_: 


'W^ 


**  <• 


-  '•  -.jW' .  \v.-  '  ‘  ■ 

iy>:^r,.  :,.q'  i ,  ^  ;;  :  ,, 


P"' 


T"^ 

f  -  i: 


.-^•.  -,v\ 


V 


